paragraph_text: Poznata povijest Mayo Indijanaca započinje 1532. dolaskom španjolskog povjesničara i pjesnika Diego Hurtado de Mendoza (1503–1575), na ušće Fuerte, gdje su njega i njegove kompanjone Indijanci pobili za vrijeme spavanja. Godine 1533. u njihovu zemlju dolazi Diego de Guzman. Sa Španjolcima će se Mayo Indijanci udružiti 1609-1610. u borbi protiv njihovih najbližih srodnika Yaquija, pa će jedno vrijeme ova dva plemena postat krvni neprijatelji. Prvu misiju među njima utemeljio je 1613. Pedro Mendez, koji ih je posjetio još nekoliko godina prije. Preko 3,000 Indijanaca je pokršteno kroz 15 dana, a uskoro će se na njihovom teritoriju pojaviti sedam misijskih crkava.